सैमसंग गैलेक्सी ऑन6 में 5.6 इंच का एचडी+ सुपरएमोलेड इनफिनिटी डिस्प्ले है। इसका आस्पेक्ट रेशियो 18.5:9 है। एंड्रॉयड ओरियो पर चलने वाले इस फोन में सैमसंग के अपने एक्सीनॉस सीरीज़ प्रोसेसर का इस्तेमाल हुआ है। गैलेक्सी ऑन सीरीज़ का यह हैंडसेट 1.6 गीगाहर्ट्ज़ एक्सीनॉस 7870 प्रोसेसर के साथ आता है। जुगलबंदी के लिए 4 जीबी रैम दिए गए हैं। इनबिल्ट स्टोरेज 64 जीबी है और ज़रूरत पड़ने पर 256 जीबी तक का माइक्रोएसडी कार्ड इस्तेमाल करना संभव है।